

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 023-05/21-01/06

URBROJ: 2186/12-02/05-21-4

Ivanec, 10. lipnja 2021.

**Z A P I S N I K**

**od 10. lipnja 2021. godine**

sastavljen na konstituirajućoj sjednici Gradskog vijeća Grada Ivanca, održanoj u prostorijama kino dvorane Ivanec, Ulica Vladimira Nazora 1, Ivanec.

Započeto u 18.00 sati.

Sjednica započinje izvedbom himne.

Konstituirajuću sjednicu Gradskog vijeća Grada Ivanca otvorila je Irena Kresonja, v.d. pročelnica Upravnog odjela za lokalnu samoupravu, imovinu i javnu nabavu: Poštovani vijećnici Grada Ivanca, dozvolite mi da, kao zakonom ovlašteni sazivač konstituirajuće sjednice predstavničkog tijela Grada Ivanca, i to temeljem članka 14. Zakona o izmjenama i dopunama Zakona o lokalnim izborima koji je stupio na snagu dana 24 prosinca 2020. godine, moja malenkost Irena Kresonja, u svojstvu vršiteljice dužnosti pročelnice Upravnog odjela za lokalnu samoupravu, imovinu i javnu nabavu – tajnice Grada Ivanca, odnosno upravnog tijela nadležnog za poslove predstavničkog tijela, otvorim konstituirajuću sjednicu predstavničkog tijela Grada Ivanca, nakon provedenih lokalnih izbora za članove predstavničkih tijela jedinica lokalne i područne samouprave koji su održani dana 16. svibnja 2021. godine.

Svim izabranim vijećnicima čestitam na izboru, a Gradskom izbornom povjerenstvu zahvaljujem na uloženom trudu i na korektno provedenim izborima u gradu Ivancu.

Izabranim vijećnicima želim da dužnost vijećnika koja je časna i vrlo odgovorna, u narednom mandatu obavljaju s puno uspjeha i dobrih rezultata, na dobrobit svih žitelja grada Ivanca.

Pozdravljam u ovoj svečanoj prigodi predsjednika gradskog izbornog povjerenstva gospodina Draženka Jakopovića, novoizabranog gradonačelnika gospodina Milorada Batinićate zamjenika gradonačelnika gospodina Marka Friščića, sve nazočne predstavnike političkih stranaka kao i sve ostale goste i uzvanike koji prisustvuju ovoj sjednici.

Predlažem da eventualna obraćanja i pozdravni govori uslijede nakon provedenog konstituiranja ovog predstavničkog tijela.

Kako bismo mogli započeti sa službenim dijelom sjednice, prozivam izabrane vijećnike u skladu s utvrđenim i objavljenim rezultatima izbora od strane Izbornog povjerenstva.

|  |
| --- |
| 1. MILORAD BATINIĆ 2. IVAN SEDLAR 3. JOSIP GRĐAN 4. GORAN SPASOJEVIĆ 5. MIROSLAV ROHTEK 6. BOŽICA MUDRI |
| 1. ZDENKO ĐURAS 2. ELVIS GOTAL 3. MARTINA CAR MATIŠIĆ 4. LJUDVEK CIKAČ 5. STJEPAN KOZINA 6. JASENKA FRIŠČIĆ 7. DALIBOR PATEKAR 8. NIKOLA SEDLAR 9. KRISTINA GECI SMOLJO |

Temeljem Zakona o lokalnim izborima za člana predstavničkog tijela može se kandidirati i osoba koja obnaša neku od nespojivih dužnosti te ukoliko ista bude izabrana za člana predstavničkog tijela, do dana konstituiranja dužna je o svojoj odluci o nastavku obnašanja nespojive dužnosti, odnosno prihvaćanju dužnosti člana predstavničkog tijela obavijestiti upravno tijelo grada nadležno za poslove predstavničkog tijela.

Ukoliko navedena obavijest ne bude dostavljena u propisanom roku, vijećnički mandat miruje po sili zakona.

Posebno ističemo i naglašavamo da na konstituirajućoj sjednici umjesto člana predstavničkog mandata koji je stavio mandat u mirovanje ili mu mandat miruje po sili zakona, pravo sudjelovanja i odlučivanja ima zamjenik tog člana sukladno članku 79. stavku 9. Zakona o lokalnim izborima. Dakle, ukoliko je vijećniku koji je mandat stavio u mirovanje ili mu mandat miruje po sili zakona određen zamjenik taj zamjenik ima pravo sudjelovanja i odlučivanja na konstituirajućoj sjednici.

1. Temeljem članka 90. stavka 4. Zakona o lokalnim izborima mandat u predstavničkom tijelu miruje po sili zakona za: gospodina MILORADA BATINIĆA, gradonačelnika, a sukladno članku 81. stavku 4. Zakona o lokalnim izborima, koji propisuje da člana predstavničkog tijela izabranog na kandidacijskoj listi grupe birača zamjenjuje prvi sljedeći neizabrani kandidat s liste, zamjenjuje ga:

**ANTUN BABIĆ; HRVAT; LOVREČAN, BEDENEC 29**; rođ. 25.06.1953.

2. Temeljem članka 79. stavka 9. Zakona o lokalnim izborima mandat u predstavničkom tijelu miruje iz osobnih razloga gospođi JASENKI FRIŠČIĆ, a sukladno članku. 81. stavku 2. Zakona o lokalnim izborima, koji propisuje da člana predstavničkog tijela kojem mandat miruje, za vrijeme mirovanja mandata zamjenjuje zamjenik, zamjenjuje ju:

**MIHAEL SLUNJSKI; HRVAT; ŠKRILJEVEC 57 A;** rođ**.** 12.05.2000.

Slijedom iznijetog, a u svrhu utvrđivanja kvoruma, redom prozivam vijećnike koji će na konstituirajućoj sjednici moći donositi odluke:

|  |
| --- |
|  |
| |  | | --- | | 1. IVAN SEDLAR | | 1. JOSIP GRĐAN | | 1. GORAN SPASOJEVIĆ | | 1. MIROSLAV ROHTEK | | 1. BOŽICA MUDRI | | 1. ANTUN BABIĆ | | 1. ZDENKO ĐURAS 2. ELVIS GOTAL 3. MARTINA CAR MATIŠIĆ 4. LJUDVEK CIKAČ 5. STJEPAN KOZINA 6. MIHAEL SLUNJSKI 7. DALIBOR PATEKAR 8. NIKOLA SEDLAR 9. KRISTINA GECI SMOLJO | |
|  |

Konstatiram da sjednici od ukupnog broja 15 izabranih vijećnika prisustvuje svih 15 vijećnika.

Obzirom da je nazočno svih 15 vijećnika možemo nastaviti s radom sjednice.

Ujedno konstatiram da su svi vijećnici predali Potvrde o svom izboru, koje čine sastavni dio zapisnika s ove sjednice.

Za vođenje zapisnika predlažem Snježanu Canjuga, a za ovjerovitelje zapisnika dvoje vijećnika i to: Martina Car Matišić i Nikola Sedlar, što je jednoglasno usvojeno.

Zatim se prišlo utvrđivanju dnevnog reda ove sjednice.

Prijedlog dnevnog reda sadržan je u pozivu koji su vijećnici primili i sadrži točke dnevnog reda koje se, sukladno zakonu, izravno odnose na postupak konstituiranja predstavničkog tijela.

Na upit da li ima prijedloga za izmjenu ili nadopunu dnevnog reda koji se mogu odnositi isključivo na čin konstituiranja, istih nije bilo, te v.d. pročelnice poziva da se glasovanjem, dizanjem ruku, utvrdi dnevni red.

Na upit tko je „za“ svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, v.d. pročelnica konstatira da je za današnju sjednicu jednoglasno s 15 glasova „za“ utvrđen sljedeći

**D N E V N I R E D**

1. **Otvaranje konstituirajuće sjednice Gradskog vijeća**

**(prozivka izabranih vijećnika, utvrđivanje kvoruma, utvrđivanje dnevnog reda)**

1. **Izbor Mandatne komisije**
2. **Izvješće Mandatne komisije i verifikacija mandata vijećnika,**

**- utvrđivanje člana predstavničkog tijela koje će predsjedavati**

**sjednicom do izbora predsjednika**

**- svečana prisega članova predstavničkog tijela**

**4. Izbor predsjednika i članova Odbora za izbor i imenovanja**

**5. Izbor predsjednika i članova Odbora za Statut i Poslovnik**

**6. Izbor predsjednika i dva potpredsjednika Gradskog vijeća**

**7. Odluka o izmjenama i dopunama Odluke o naknadama**

**dužnosnika, članova Gradskog vijeća, radnih tijela i članova**

**Vijeća mjesnih odbora**

S obzirom da je u uvodnom dijelu odrađena točka 1. prelazi se na drugu točku.

**TOČKA 2.**

**Izbor Mandatne komisije**

V.d. pročelnice Upravnog odjela za lokalnu samoupravu, imovinu i javnu nabavu, Irena Kresonja, navodi da Mandatna komisija kao jedno od radnih tijela Vijeća osniva se temeljem Zakona o lokalnoj i područnoj (regionalnoj) samoupravi, a njegov sastav, broj članova, djelokrug i način rada utvrđeni su Statutom i Poslovnikom Gradskog vijeća. Osnovni zadatak Mandatne komisije su pitanja vezana uz utvrđivanje početka i prestanka mandata vijećnika, te druga pitanja vezana uz mandatna prava. Na ovoj konstituirajućoj sjednici Mandatna komisija ima zadatak podnijeti izvješće o provedenim izborima, konstatirati izabrane članove predstavničkog tijela, utvrditi koji vijećnici su stavili mandat u mirovanje ili im mandat miruje po sili zakona, ili su podnijeli ostavke na dužnost vijećnika, tko zamjenjuje te vijećnike. Mandatna komisija ima predsjednika i dva člana.

Sukladno članku 40. Poslovnika Gradskog vijeća predsjednika i članove Mandatne komisije Gradsko vijeće bira iz reda svojih članova na prijedlog predsjedatelja ili najmanje tri člana Gradskog vijeća većinom glasova nazočnih članova Gradskog vijeća.

V.d. pročelnice Irena Kresonja konstatira da je pristigao pisani prijedlog potpisan od strane svih 15 vijećnika, kojim se predlaže:

Za predsjednika Mandatne komisije

Josip Grđan

Za članove Mandatne komisije:

Elvis Gotal

Mihael Slunjski

Moli da prijedlog bude unijeti u zapisnik.

Na upita da li ima drugih prijedloga, istih nije bilo, pa v.d. pročelnice stavlja na glasovanje iznijeti prijedlog za imenovanje Mandatne komisije.

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja v.d. pročelnice konstatira da je Gradsko vijeće jednoglasno, s 15 glasova „za“ donijelo

**R J E Š E N J E**

**o osnivanju Mandatne komisije**

1. Osniva se Mandatna komisija Gradskog vijeća Grada Ivanca.
2. U sastav Komisije iz točke I. ovog Rješenja izabiru se:
3. **Josip Grđan,** Osečka 31 A, za predsjednika,
4. **Elvis Gotal,** Jerovec 94, za člana,
5. **Mihael Slunjski,** Škriljevec 57, za člana.
6. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

**TOČKA 3.**

**Izvješće Mandatne komisije i verifikacija mandata vijećnika,**

**- utvrđivanje člana predstavničkog tijela koje će predsjedavati**

**sjednicom do izbora predsjednika**

**- svečana prisega članova predstavničkog tijela**

Irena Kresonja - v.d. pročelnice Upravnog odjela za lokalnu samoupravu, imovinu i javnu nabavu, poziva predsjednika Mandatne komisije da podnese Izvješće Mandatne komisije ovom Gradskom vijeću.

Josip Grđan – predsjednik Mandatne komisije: „Mandatne komisije Gradskog vijeća Grada Ivanca o provedenim izborima za Gradsko vijeće Grada Ivanca, o imenima i prezimenima izabranih članova gradskog/općinskog vijeća, o obavijestima dostavljenim upravnom tijelu, o mirovanju mandata po sili zakona, o podnesenim ostavkama na dužnost vijećnika zbog nespojivost funkcije, o zahtjevima za mirovanje mandata i o zamjenicima vijećnika koji umjesto izabranih vijećnika na nespojivim dužnostima počinju obnašati dužnost vijećnika Gradskog vijeća Grada Ivanca.

Mandatna komisija Gradskog vijeća Grada Ivanca na konstituirajućoj sjednici Gradskog vijeća Grada Ivanca održanoj dana 10. lipnja 2021. godine provjerila je, sukladno odredbama članka 6. Poslovnika Gradskog vijeća, potvrde o izboru 15 vijećnika Gradskog vijeća, kao i sve druge izborne akte Gradskog izbornog povjerenstva u svezi izbora i utvrdila:

1. Da su potvrde o izboru izdate od Gradskog izbornog povjerenstva, kao i svi drugi akti u svezi izbora ispravni, da u postupku izbora nije bilo nepravilnosti te da su izbori za Gradsko vijeće Grada Ivanca provedeni sukladno Zakonu o lokalnim izborima.
2. U skladu s tim, Mandatna komisija utvrđuje da su u Gradsko vijeće izabrani ovi vijećnici:

|  |  |  |  |  |  |  |
| --- | --- | --- | --- | --- | --- | --- |
| |  | | --- | | 1. MILORAD BATINIĆ 2. IVAN SEDLAR | | 1. JOSIP GRĐAN | | 1. GORAN SPASOJEVIĆ | | 1. MIROSLAV ROHTEK | | 1. BOŽICA MUDRI | | 1. ZDENKO ĐURAS 2. ELVIS GOTAL 3. MARTINA CAR MATIŠIĆ 4. LJUDVEK CIKAČ 5. STJEPAN KOZINA 6. JASENKA FRIŠČIĆ 7. DALIBOR PATEKAR 8. NIKOLA SEDLAR 9. KRISTINA GECI SMOLJO | |
|  |

1. Na konstituirajuću sjednicu pristupilo je ukupno 15 izabranih vijećnika Gradskog vijeća, te su svi predali Potvrde o izboru izdane od strane Gradskog izbornog povjerenstva Grada Ivanca.
2. Da temeljem članka 90. stavka 4. Zakona o lokalnim izborima mandat u predstavničkom tijelu miruje po sili zakona:

- gospodinu MILORADU BATINIĆU, novoizabranom gradonačelniku, a zamjenjuje ga:

**ANTUN BABIĆ; HRVAT; BEDENEC 29; rođ. 25.06.1953.**

1. Da u slučaju iz članka 79. stavak 9. Zakona o lokalnim izborima mandat miruje izabranom članu Gradskog vijeća:

- gospođi JASENKI FRIŠČIĆ, a zamjenjuje ju:

**MIHAEL SLUNJSKI; HRVAT; ŠKRILJEVEC 57 A; rođ. 12.05.2000.**

1. Mandatna komisija utvrđuje da su sva pitanja vezana uz mandate vijećnika riješena i provedena u skladu sa zakonom, te predlaže da se izabranim vijećnicima kao i zamjenicima vijećnika određenim sukladno članku 81. Zakona o lokalnim izborima danas verificira mandat.
2. Sukladno navedenom Mandatna komisija utvrđuje da Gradsko vijeće Grada Ivanca čine slijedeći vijećnici:

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | 1. IVAN SEDLAR | | 1. JOSIP GRĐAN | | 1. GORAN SPASOJEVIĆ | | 1. MIROSLAV ROHTEK | | 1. BOŽICA MUDRI | | 1. ANTUN BABIĆ | | 1. ZDENKO ĐURAS 2. ELVIS GOTAL 3. MARTINA CAR MATIŠIĆ 4. LJUDVEK CIKAČ 5. STJEPAN KOZINA 6. MIHAEL SLUNJSKI 7. DALIBOR PATEKAR 8. NIKOLA SEDLAR 9. KRISTINA GECI SMOLJO | |
|  |

Mandatna komisija predlaže Gradskom vijeću da ovo Izvješće primi na znanje.“

V.d. pročelnice konstatira da je Gradsko vijeće donijelo

**Z A K L J U Č A K**

**o prihvaćanju Izvješća Mandatne komisije**

1. Prihvaća se Izvješće Mandatne komisije Gradskog vijeća Grada Ivanca, KLASA: 023-05/21-02/15, URBROJ: 2186/12-02/32-21-1, od 10. lipnja 2021. godine.
2. Na temelju Izvješća iz prethodne točke ovog Zaključka utvrđuje se da su:
   * izbori za Gradsko vijeće Grada Ivanca provedeni sukladno Zakonu o lokalnim izborima,
   * dostavljena imena i prezimena izabranih članova Gradskog vijeća Grada Ivanca,
   * dostavljene obavijesti upravnom tijelu o stavljanju mandata u mirovanje, odnosno mirovanju mandata po sili zakona,
   * dostavljene obavijesti upravnom tijelu o zamjenicima vijećnika koji umjesto izabranih vijećnika, na nespojivim dužnostima, odnosno radi stavljanja mandata u mirovanje odnosno, počinju obnašati dužnost vijećnika Gradskog vijeća Grada Ivanca.
3. Ovaj Zaključak stupa na snagu danom donošenja, a objavit će se u „Službenom vjesniku Varaždinske županije“.

V. d. pročelnice zahvaljujem predsjedniku Mandatne komisije, te proziva sve vijećnike koji će nakon upravo usvojenog Izvješća Mandatne komisije obnašati dužnost vijećnika:

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | 1. IVAN SEDLAR | | 1. JOSIP GRĐAN | | 1. GORAN SPASOJEVIĆ | | 1. MIROSLAV ROHTEK | | 1. BOŽICA MUDRI | | 1. ANTUN BABIĆ | | 1. ZDENKO ĐURAS 2. ELVIS GOTAL 3. MARTINA CAR MATIŠIĆ 4. LJUDVEK CIKAČ 5. STJEPAN KOZINA 6. MIHAEL SLUNJSKI 7. DALIBOR PATEKAR 8. NIKOLA SEDLAR 9. KRISTINA GECI SMOLJO | |

V.d. pročelnice konstatira da je prethodno prozvanim vijećnicima mandat verificiran, a ovoj sjednici prisustvuje svih 15 vijećnika, što znači da postoji propisani kvorum za nastavak sjednice i donošenje pravovaljanih odluka.

U skladu s odredbama članka 87. stavka 4. Zakona o lokalnim izborima, a prema podacima izabranih i prethodno verificiranih vijećnika potrebno je odrediti prvog izabranog člana s kandidacijske liste koja je dobila najviše glasova, a koji će predsjedati sjednicom do izbora predsjednika Gradskog vijeća. Prema izvješću Mandatne komisije utvrđeno je da je najveći broj glasova dobila kandidacijska lista:

|  |
| --- |
| **KANDIDACIJSKA LISTA GRUPE BIRAČA** |
|  |

Nositelj kandidacijske liste: MILORAD BATINIĆ

Prvi član s navedene liste je gospodin MILORAD BATINIĆ, kojemu mandat miruje po sili zakona, te konstatiram da je prvi sljedeći član s navedene kandidacijske liste gospodin **IVAN SEDLAR**.

Zamoljen je gospodin Ivan Sedlar da preuzme predsjedanje sjednicom do izbora predsjednika Gradskog vijeća.

Ivan Sedlar zahvaljuje na povjerenju te prelazi na polaganje svečane prisege vijećnika. Moli sve vijećnike koji će obnašati dužnost vijećnika prema Izvješću Mandatne komisije da ustanu te da nakon što pročitam tekst prisege izgovore „PRISEŽEM“.

Čita tekst prisege koji glasi:

**“Prisežem svojom čašću da ću dužnost člana Gradskog vijeća obavljati savjesno i odgovorno i da ću se u svom radu držati Ustava Republike Hrvatske, zakona i Statuta Grada i poštivati pravni poredak te da ću se zauzimati za svekoliki napredak Grada Ivanca, Varaždinske županije i Republike Hrvatske”.**

Svi vijećnici izrekli su „prisežem“, a pisani tekst prisege potpisuju i predaju zapisničaru.

Potpisane prisege sastavni su dio Zapisnika.

**TOČKA** **4.**

**Izbor predsjednika i članova Odbora za izbor i imenovanja**

Predsjedatelj, Ivan Sedlar, upoznaje Vijeće da je navedeni Odbor potrebno izabrati prije svega stoga što je ono, u skladu sa Statutom i Poslovnikom, ovlašteno za predlaganje kandidata za izbor predsjednika i potpredsjednika Gradskog vijeća te za sve ostale izbore i imenovanja iz nadležnosti gradskog vijeća (predsjednika i članova radnih tijela vijeća i dr.). Odbor za izbor i imenovanje broji 5 članova, a bira se iz redova ovog Vijeća. Sukladno čl. 41. Poslovnika, Predsjednika i članove Odbora za izbor i imenovanja bira Gradsko vijeće iz reda svojih članova na prijedlog predsjedatelja ili najmanje jedne trećine članova Gradskog vijeća većinom glasova nazočnih članova Gradskog vijeća.

Predsjedatelj konstatira daje pristigao pismeni prijedlog potpisanih od strane svih 15 vijećnika, kojim se predlaže:

Za predsjednika Odbora za izbor i imenovanja:

Miroslav Rohtek

Za članove Odbora za izbor i imenovanja:

Antun Babić

Martina Car Matišić

Nikola Sedlar

Mihael Slunjski.

Na upit da li ima drugih prijedloga, istih nije bilo, pa predsjedatelj stavlja prijedlog o imenovanju članova Odbora za izbor i imenovanje kako je predloženo, na glasovanje

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, predsjedatelj konstatira da je svih 15 vijećnika glasovalo „za“ te je jednoglasno donijeto

**R J E Š E N J E**

**o osnivanju Odbora za izbor i imenovanja**

1. Osniva se Odbor za izbor i imenovanja Gradskog vijeća Grada Ivanca.
2. U sastav Odbora iz točke I. ovog Rješenja izabiru se:
3. **Miroslav Rohtek,** Stažnjevec 31 B, za predsjednika,
4. **Antun Babić,** Bedenec 29, za člana,
5. **Martina Car Matišić,** Ivanec, Ulica Vladimira Nazora 23, za člana,
6. **Nikola Sedlar,** Stažnjevec 77 A, za člana,
7. **Mihael Slunjski,** Škriljvec 57, za člana.
8. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

**TOČKA 5.**

**Izbor Predsjednika i članova Odbora za Statut i Poslovnik**

Predsjedatelj, Ivan Sedlar, upoznaje vijećnike da sukladno članku 42. Poslovnika o radu Gradskog vijeća, Odbor za statut i poslovnik Gradskog vijeća Ivanec ima predsjednika i četiri člana. Predsjednika i članove Odbora za statut i poslovnik bira Gradsko vijeće iz reda svojih članova na prijedlog predsjedatelja, najmanje jedne trećine članova Gradskog vijeća ili Odbora za izbor i imenovanja većinom glasova nazočnih članova Gradskog vijeća.

Odbor za statut i poslovnik raspravlja i predlaže Statut Grada i Poslovnik Gradskog vijeća Ivanec, predlaže pokretanje postupka za izmjenu Statuta, odnosno Poslovnika, utvrđuje pročišćene tekstove odluka i drugih općih akata Gradskog vijeća kada ga Gradsko vijeće za to ovlasti, obavlja i druge poslove utvrđene Statutom i ovim Poslovnikom.

Predsjedatelj konstatira da je pristigao pisani prijedlog potpisan od strane svih 15 vijećnika, kojim se predlaže:

Za predsjednika Odbora za Statut i Poslovnik:

Goran Spasojević

Za članove:

Ljudvek Cikač

Kristina Geci Smoljo

Božica Mudri

Dalibor Patekar

Na upit da li ima drugih prijedloga, istih nije bilo, pa predsjedatelj stavlja prijedlog o imenovanju članova Odbora za izbor i imenovanje kako je predloženo, na glasovanje

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, predsjedatelj konstatira da je svih 15 vijećnika glasovalo „za“ te je jednoglasno donijeto

**R J E Š E N J E**

**o osnivanju Odbora za statut i poslovnik**

1. Osniva se Odbor za statut i poslovnik Gradskog vijeća Grada Ivanca.
2. U sastav Odbora iz točke I. ovog Rješenja izabiru se:
3. **Goran Spasojević,** Ivanec, Frankopanska ulica 53 B, za predsjednika,
4. **Ljudvek Cikač,** Knapić 25, za člana,
5. **Kristina Geci Smoljo,** Ivanec, Ulica Jezerski put 15, za člana,
6. **Božica Mudri,** Prigorec 56, za člana,
7. **Dalibor Patekar,** Ivanec, Ulica Ljudevita Gaja 13, za člana.
8. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

**TOČKA 6.**

**Izbor predsjednika i dva potpredsjednika Gradskog vijeća**

*a) izbor predsjednika gradskog vijeća*

Predsjedatelj, Ivan Sedlar, upoznaje vijećnike da u skladu s odredbama Statuta, Gradsko vijeće ima predsjednika i dva potpredsjednika. Oni se biraju na prijedlog Odbora za izbor i imenovanje, odnosno na način po postupku predviđenim Statutom odnosno Poslovnikom tj. na prijedlog 1/3 vijećnika.

Predsjednik Gradskog vijeća: predstavlja Gradsko vijeće, saziva i predsjedava sjednicama Gradskog vijeća, upućuje prijedloge ovlaštenih predlagatelja u propisani postupak, predlaže dnevni red sjednice Gradskog vijeća, brine se o postupku donošenja akata Gradskog vijeća, određuje predstavnike Gradskog vijeća u svečanim i drugim prigodama, poštujući odgovarajuću zastupljenost oba spola, brine o zaštiti prava i ispunjavanju dužnosti vijećnika, obavlja i druge poslove određene zakonom i Poslovnikom Gradskog vijeća.

Potpredsjednik Gradskog vijeća pomaže u radu predsjedniku te obavlja poslove iz njegovog djelokruga za koje ga on ovlasti, zamjenjuje ga u slučaju odsutnosti ili spriječenosti u obnašanju predsjedničke dužnosti, te obavlja i druge poslove koje mu povjeri Gradsko vijeće ili predsjednik.

Isto tako napominje, da bi predsjednik i potpredsjednik bili izabrani, potrebno je da za njih glasuje natpolovična većina svih vijećnika, što znači da je potrebno da za njih glasuje najmanje 8 vijećnika (članak 34. stavak 1. Zakona o lokalnoj i područnoj (regionalnoj) samoupravi).

Predsjedavajući konstatira da je pristigao pisani prijedlog potpisan od strane svih 15 vijećnika, kojim se predlaže:

Za predsjednika Gradskog vijeća:

Dalibor Patekar

Za potpredsjednike Gradskog vijeća:

**­­­­­­­­­­­­­­** Josip Grđan

Zdenko Đuras

Na upit da li ima drugih prijedloga, istih nije bilo, pa predsjedatelj stavlja prijedlog o imenovanju članova Odbora za izbor i imenovanje kako je predloženo, na glasovanje

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, predsjedatelj konstatira da je svih 15 vijećnika glasovalo „za“ te je jednoglasno donijeto

**R J E Š E N J E**

**o izboru predsjednika Gradskog vijeća Grada Ivanca**

1. **Dalibor Patekar** iz Ivanca, Ulica Ljudevita Gaja 13, bira se za predsjednika Gradskog vijeća Grada Ivanca.
2. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

Predsjedatelj čestita gospodinu Daliboru Patekaru na izboru za predsjednika Gradskog vijeća Grada Ivanca te mu želim puno uspjeha u radu.

Predsjedatelj konstatira da je izborom predsjednika Gradskog vijeća, sukladno odredbi članka 32. Zakona o lokalnoj i područnoj (regionalnoj) samoupravi, konstituirano Gradsko vijeće Grada Ivanca.

Daljnje vođenje sjednicom predaje novoizabranoj predsjedniku Vijeća, Daliboru Patekaru.

Novoizabrani predsjednik Gradskog vijeća Dalibor Patekar zahvaljuje vijećnicima na ukazanom povjerenju i izboru te u nastavku predsjeda sjednicom i nastavlja s radom prema utvrđenom dnevnom redu.

b) Izbor potpredsjednika Gradskog vijeća

Predsjednik upoznaje vijećnike da sukladno Statutu Grada Ivanca, Gradsko vijeće ima dva potpredsjednika.

Predsjednik konstatira da je pristigao, već naprijed navedeni pisani prijedlog od svih 15 vijećnika, kojim se predlaže da se Josip Grđan izabere za potpredsjednika Gradskog vijeća Grada Ivanca.

Na upit da li ima drugih prijedloga, istih nije bilo, pa predsjednik stavlja prijedlog na glasovanje.

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, predsjedatelj konstatira da je svih 15 vijećnika glasovalo „za“ te je jednoglasno donijeto

**R J E Š E N J E**

**o izboru potpredsjednika Gradskog vijeća Grada Ivanca**

1. **Josip Grđan,** Osečka 31 A, bira se za potpredsjednika Gradskog vijeća Grada Ivanca.
2. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

Predsjednik konstatira da je pristigao, već naprijed navedeni pisani prijedlog od svih 15 vijećnika, kojim se predlaže da se Zdenko Đuras izabere za potpredsjednika Gradskog vijeća Grada Ivanca.

Na upit da li ima drugih prijedloga, istih nije bilo, pa predsjednik stavlja prijedlog na glasovanje.

Na upit tko je „za“, svih 15 vijećnika glasovalo je „za“, a „protiv“ i „suzdržanih“ nije bilo.

Nakon provedenog glasovanja, predsjedatelj konstatira da je svih 15 vijećnika glasovalo „za“ te je jednoglasno donijeto

**R J E Š E N J E**

**o izboru potpredsjednika Gradskog vijeća Grada Ivanca**

1. **Zdenko Đuras,** Margečan, Ulica Metela Ožegovića 26, bira se za potpredsjednika Gradskog vijeća Grada Ivanca.
2. Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

**TOČKA 7.**

**Odluka o izmjenama i dopunama Odluke o naknadama dužnosnika, članova Gradskog vijeća, radnih tijela i članova Vijeća mjesnih odbora**

Dalibor Patekar: Dajem riječ predlagatelju akta, novoizabranom gradonačelniku gospodinu Miloradu Batiniću za uvodno obrazloženje.

Milorad Batinić: Čestitam svim vijećnicama i vijećnicima za izborima, na verificiranom mandatu. Što se tiče suradnje, vjerujem da će biti konstruktivna i na dobrobit svih građana Grada Ivanca.

Obrazloženje uz ovaj prijedlog Odluke o izmjenama i dopunama Odluke o naknadama dužnosnika, članova Gradskog vijeća, radnih tijela i članova Vijeća mjesnih odbora, ta točka dnevnog reda bila je u dinamici uoči izbora. U konzultacijama na Gradskom vijeću sa postojećim Gradskim vijećem i gradskim službama prihvaćen je prijedlog da se ta točka stavi na 1., konstituirajuću sjednicu Gradskog vijeća. Došlo je do izmjena Zakona o lokalnoj i područnoj samoupravi koji je na snagu stupio krajem 2020. godine, tako da praktički novi saziv Gradskog vijeća i financijska sredstva koja se izdvajaju kao naknada za članove Gradskog vijeća, predsjednika, potpredsjednika, radnih tijela i članova Vijeća mjesnih odbora, zamjenika gradonačelnika koji funkciju obnaša volonterski, tu je sve sadržano. Ono što je zakonom propisano da za gradove kao što je Ivanec, između 10 i 20 tisuća stanovnika, maksimalni iznos godišnje naknade za gradskog vijeća može biti do 10.000 kuna. Sukladno tome, definirano je da naknada za predsjednika može biti 50% iznosa, a za potpredsjednika 30%. Dosadašnja odluka koja regulira zamjenike gradonačelnika., ona se ne mijenja, usklađena je sa zakonom. Stoga predlažem da novi saziv Gradskog vijeća prihvati ovu odluku i da je donesemo jednoglasno, ukoliko je moguće, jer se radi o naknadi svih nas koji radimo ovdje, znači vas kao volontera, upravo iz razloga jednog tehničkog, a to je da mogu gradske službe, odnosno Upravni odjel za financije što ažurnije posložiti i niz drugih akata koji su vezani za isplatu ovih naknada.

Predsjednik otvara raspravu po ovoj točki dnevnog reda te konstatira da su prijavu za raspravu po ovoj točki dnevnog reda podnijeli vijećnici Zdenko Đuras i Nikola Sedlar.

Zdenko Đuras: Čestitam svim vijećnicima, čestitam gospodinu Batiniću na ponovnom izboru za gradonačelnika. Govorim u ime HDZ-a, pošto nismo još uvijek osnovali klub vijećnika, ali hoćemo. Ima nekoliko točaka koje me zanimaju po toj Odluci, to je kolika je vrijednost tog koeficijenta od 0,99. Ono što je bitno, slažemo se da treba poštovati zakonsku regulativu i da moramo uskladiti to sa zakonom. Moram napomenuti u ime HDZ-a da smo mi protiv bilo kakvog povećanja naknade za vijećnike jer nas ljudi nisu za to odabrali i mi ćemo na ovu odluku kod glasanja ostati suzdržani.

Nikola Sedlar: Još jedanput čestitam gospodinu Batiniću i gospodinu Friščiću na novim funkcijama, svim kolegicama i kolegama želim uspješan rad u ovom mandatu u Gradskom vijeću. Ispred HNS-a želim reči samo da se također ne slažem s povećanjem naknade za rad gradskih vijećnika. Kao što je rekao gosp. Đuras nisu nas Ivančanke i Ivančani birali zato da bismo si nabijali nekakve svoje dnevnice na mjesečnoj, odnosno godišnjoj razini. Mislim da su dosadašnje naknade bile sasvim dovoljno visoke za obavljanje funkcije koje mi imamo. Pozitivno je što će se smanjiti naknada predsjedniku Gradskog vijeća pa ima i neke pozitive u tome, jer do sada je bila nešto veća nego što će biti sada. Također ću danas ostati suzdržan i neću podržati povećanje naknade za funkciju gradskog vijećnika.

Milorad Batinić: U uvodnom obrazloženju propustio sam možda napomenuti o čemu se radi. Zakon nam je regulirao maximalni iznos, nije definiran minimum. Dosadašnja naknada za članove Gradskog vijeća je bila 760 kuna neto po dosadašnjoj Odluci. Kada se primjenjuje ovaj Zakon, kada se ide na iznos od 10.000 kuna koliko je po vijećniku moguće, naknada ispada 833 kune. Toliko o povećanju. Isto tako, u prosjeku imamo jednu sjednicu Gradskog vijeća mjesečno. Kad se svede na ukupnost, svi vijećnici dužni su prisustvovati, iako to nije bila praksa, nadam se da ćemo dogovorno promijeniti, na sve protokolarne aktivnosti pozivaju se vijećnici i obveza je svih vijećnika da se odazovu. To je i naknada za postojeća radna tijela, za vijećnike koji su u radnim tijelima. Tako da ovo povećanje od cca 70 kuna mjesečno nije nešto što bi trebalo isključiti. Smanjena je naknada predsjedniku Gradskog vijeća, što po meni osobno da budem iskren, s obzirom na obim posla neovisno tko je izabran, možda je do sada bila malo previsoka, međutim sada je premala. To je moj osobni stav, ali moramo poštivati zakon. Do sada potpredsjednik Gradskog vijeća imao je iznos kao i svi vijećnici, sada je na neki način korigirano i iznosi 1.083 kuna mjesečno neto. Što se tiče protokolarnih aktivnosti, niz drugih gdje se pozivaju čelnici, izvršna vlast, predsjednik, potpredsjednici, uglavnom ima dosta toga, tako da ova naknada na neki način nije da kompenzira slobodno vrijeme, dolaze sa svojim osobnim vozilima, to je stvar osobnog stava svakog od vas. To je povećanje za potpredsjednika 320 kuna mjesečno. Svatko od vas se može odreči svoje naknade u korist svoje političke stranke, što vjerujem da znate. Možete svoju naknadu, ukoliko smatrate da je ne trebate primati, uplatiti u humanitarne svrhe. Pozivam, imamo određene aktivnosti, naša Zaklada Grada Ivanca, bio bih zahvalan ukoliko vi koji se želite te razlike ili cijene naknade odreći da uplaćujete mjesečno u Zakladu.

Više nije bilo prijavljenih za raspravu pa predsjednik zaključuje raspravu te se prelazi na glasanje.

Nakon provedenog glasanja predsjednik konstatira da je od 15 nazočnih vijećnika 8 vijećnika glasalo „za“, a 7 vijećnika bilo je „suzdržano“ te je s 8 glasova donijeta

**Odluka** **o izmjenama i dopunama**

**Odluke o naknadama dužnosnika, članova Gradskog vijeća,**

**radnih tijela i članova Vijeća mjesnih odbora**

Članak 1.

U Odluci o naknadama dužnosnika, članova Gradskog vijeća, radnihtijela i članova Vijeća mjesnih odbora („Službeni vjesnik Varaždinske županije“, broj 49/09 i 34/17) u članku 2. riječi „njegovi zamjenici“ zamjenjuju se riječima „njegov zamjenik“.

Članak 2.

Članak 3. mijenja se i glasi:

“Dužnosnici koji svoju dužnost ne obavljaju profesionalno ostvaruju pravo na naknadu koja se utvrđuje na način da se osnovica za obračun naknade pomnoži utvrđenim koeficijentom.

Koeficijent za utvrđivanje visine naknade dužnosnika određuje se u  vrijednosti:

- zamjenik gradonačelnika 0,99.”

Članak 3.

Iza članka 3. dodaje se članak 3.a koji glasi:

“Član Gradskog vijeća ima pravo na naknadu za rad u Gradskog vijeću, a određuje se u neto iznosu kako slijedi:

-        predsjednik Gradskog vijeća: 1.250,00 kuna mjesečno

-        potpredsjednik Gradskog vijeća: 1.083,33 kuna mjesečno

-        vijećnik Gradskog vijeća: 833,33 kuna mjesečno”.

Članak 4.

U članku 4. stavku 1. riječ: “zamjenici” zamjenjuje se riječju: “zamjenik”.

Članak 5.

U članku 5. stavku 1. riječi: “i članova Gradskog vijeća” brišu se.

Članak 6.

U članku 6.  riječi: “i članova Gradskog vijeća” brišu se.

Članak 7.

Ova Odluka o izmjenama i dopunama Odluke o naknadama dužnosnika, članova Gradskog vijeća, radnih tijela i članova Vijeća mjesnih odbora stupa na snagu danom donošenja, a objavit će se u „Službenom vjesniku Varaždinske županije“.

Dalibor Patekar: Ovime je završen rad po utvrđenom dnevnom redu ove konstituirajuće sjednice. Zahvaljujem svim vijećnicima i ostalim sudionicima ove sjednice, čestitam izabranima na odgovorne dužnosti, a svima nama želim uspješan rad u mandatu ovog Gradskog vijeća. Prepuštam riječ predsjedniku Gradskog izbornog povjerenstva Draženku Jakopoviću te novoizabranom gradonačelniku Miloradu Batiniću.

Draženko Jakopović: Poštovani gradonačelniče, zamjeniče gradonačelnika, predsjedniče Vijeća, zamjenici predsjednika Vijeća, vijećnice i vijećnici, ostali nazočni ovoj sjednicu u ime Gradskog izbornog povjerenstva Grada Ivanca i u svoje osobne ime želim vam uspješan rad u vašem novom mandatu i svako dobro u osobnom životu.

Milorad Batinić: Kolegice i kolege, tako ću nastupiti prvenstveno jer uvijek je moj moto bio prvi među jednakima. Na vama je kao vijećnicima donošenje odluka, na meni kao predlagatelju da predlažem te odluke. Nastavit ćemo, mislim da je tako bio dogovor na prvoj neformalnoj sjednici Međustranačkog vijeća da se dogovaramo prije svakog Vijeća. Ovo je ujedno poziv i apel prema vama. Bit ćete aktivni jer za to ste dobili mandat i povjerenje građana. U ovom četverogodišnjem mandatu nastojat ćemo raditi na dobrobit svih onih koji su nam ukazali povjerenje, građanke i građani grada Ivanca. Poziv, nemojmo čekati, iako je sjednica svakih mjesec dana, ukoliko ima nekih prijedloga, ideja, razmišljanja koje bi mogle doprinijeti još većem boljitku kojem stremimo, uvijek smo i zamjenik Marko Friščić i ja na raspolaganju. Što se tiče međustranačkih sastanaka, ne mora biti isključivo tema koja je na Gradskom vijeću, nego možemo otvarati i neke druge teme koje su dobroti svih nas. Svima želim uspješan rad, vjerujem da ćemo i ovaj dio, ove dinamike upriličiti kao što je to bilo i do sada, tako da ovaj iznos naknada neće biti prevelik, nego bih rekao da je primjeren. Ono što nas čeka, to je svečana sjednica Gradskog vijeća koja će se održati 24. lipnja, protokol će vam biti dostavljen i očekujemo prvu, radnu sjednicu polovicom srpnja. Još jednom čestitke i budimo konstruktivni, sadržajni na dobrobit onih koji su nam ukazali povjerenje.

Dalibor Patekar: Ovime proglašavam sjednicu zaključenom.

Dovršeno u 18,44 sati.

ZAPISNIK IZRADILA: v.d. PROČELNICE

Snježana Canjuga Upravnog odjela za lokalnu samoupravu,

imovinu i javnu nabavu:

Irena Kresonja, struč.spec.admin.publ.

OVJEROVITELJI ZAPISNIKA: PREDSJEDATELJ:

Martina Car Matišić Ivan Sedlar

Nikola Sedlar PREDSJEDNIK GRADSKOG

VIJEĆA GRADA IVANCA:

Dalibor Patekar